**Az A-Plast „Mutasd meg a teraszodat és nyerj akár 200.000 Ft-ot! Őszi akció az A-Plastnál!” nyereményjáték**  **Hivatalos Játékszabályzata és Adatvédelmi szabályzata**

1. A Játék neve és rövid leírása:

A Mutasd meg a teraszodat és nyerj akár 200.000 Ft-ot! Őszi akció az A-Plastnál! (a továbbiakban: **Játék**) - a jelen szabályzatnak megfelelően - részt vehetnek azon személyek, akik a Játék időtartama alatt vásárolnak az A-Plast Kft.-nél és a megvásárolt termékek felhasználásával elkészült munkáról (előtte utána fotó) fényképet küldenek az A-Plast Kft. részére a jelen szabályzatban foglaltaknak meg-felelő módon.

A Játék Szervezője:

A Játék szervezője és adatkezelője az A-Plast Kft. (székhely: 2142 Nagytarcsa, Naplás út 10.; cjsz: 13-09-159618; adószám: 12730065-2-13; a továbbiakban: **Szervező és Adatkezelő**).

2. A Játékban résztvevő személyek - a részvétel feltételei:

A Játékban kizárólag azon 18. életévüket betöltött, kizárás alá nem eső, magyarországi lakcímmel rendelkező, európai uniós állampolgárságú természetes személyek vehetnek részt, akik a Játék időtartama alatt (4. pont) az A-Plast Kft.-től az 1. számú mellékletben megjelölt valamely terméket az őszi akcióban érvényes áron megvásárolják és a megvásárolt termék(ek) felhasználásával a kivitelezés előtti és az elkészült/kivitelezett munkáról legalább 6 db jó minőségű fényképet küldenek a Szervező részére és a jelen szabályzatban feltüntetett feltételeknek megfelelnek (továbbiakban: **Játékos**).

A Játékosok által rendelkezésre bocsátott információkat a Szervező jelen Szabályzat szerint kezeli, harmadik fél részére nem kerülnek továbbításra.

A Játékban való részvétel jelen hivatalos Játékszabályzat és Adatvédelmi szabályzat automatikus és teljes elfogadását jelenti.

A Játékban nem vehetnek részt a Szervező alkalmazottai és ezen személyeknek a Ptk. 8:1 §-ában rögzített hozzátartozói és közeli hozzátartozói, valamint ezen személyek által tulajdonolt, vagy vezető tisztségviselőként képviselt jogi személyek.

A Játékban kizárólag olyan fotóval/fényképpel vehet részt a Játékos, amely semmiképp nem:

- kirekesztő, fenyegető, másokat, Szervező versenytársait becsmérlő, diszkriminatív vagy bármilyen módon sértő jellegű,

- a témához nem kapcsolódó, öncélú, szervezkedésre buzdító, obszcén, illetve félrevezető;

- említi alkalmazottainkat név szerint,

- ábrázol Vevőn kívüli más személyt;

- rágalmazó, illetve becsmérlő;

- sérti vagy sértheti más jogát vagy jogos érdekét, -

Szervező jogosult az ilyen fotókat/fényképeket elküldő személyeket, Játékosokat kizárni a Játékból.

3. A Játék menete:

1) Játékos a Játék időtartama (4. pont) alatt vásárol a Szervezőtől az 1. számú mellékletben feltüntetett termékekből kiskereskedelmi áron, amely vásárlás során az érvényben lévő %-os kedvezményt is érvényesítheti, és kitölti a részvételhez szükséges formanyomtatványt és ezt elküldi a 2-es pontban leírt e-mail címre a fotókkal együtt.

(A Játékban nem vehetnek részt azon vásárlók, akik nem az akció ideje alatt érvényben lévő kiskereskedelmi és az akciós kiskereskedelmi áron vásárolták meg a termékeket.)

2) Ezt követően 2025. február 16. napjáig küld a Szervező nyeremenyjatek@aplast.hu e-mail címére, „Mutasd meg a teraszodat és nyerj akár 200.000 Ft-ot! Őszi akció az A-Plastnál!” tárggyal az alábbiakat tartalmazó e-mailt:

* a kivitelezés előtti állapotról legalább 2 fotó
* a megvásárolt termék beépítése által elkészült/kivitelezett munkáról legalább 4 db,
* különböző szögben készült,
* jó minőségű fényképet (legalább 2560\*1920 felbontású):
* Játékos neve, telefonszáma, e-mail címe,
* az 1) pontban megjelölt vásárlásról kiállított számla számát
* A fényképek felhasználásához tartozó hozzájáruló nyilatkozatot

Egy Játékos csak egy vásárlása kapcsán vehet részt a Játékban és csak egy nyeremény megszerzésére jogosult.

4. A Játék időtartama:

Termékek megvásárlására/megrendelésére és a Játékban való jelentkezésre nyitva álló időtartam: 2024. szeptember 2. 00:00 – 2024. november 30. 23:59

E-mailek (fényképek) beküldésének határideje: 2025. február 16. 23:59

Sorsolás időpontja: 2025. február 19.

Eredményhirdetés: 2025. február 20.

5. Nyeremények:

A 3 db nyertes Játékosok 3. 1) pontban megjelölt termékek vásárlásának összegét - legfeljebb bruttó 200.000, - Ft értékhatárig – visszafizeti Szervező, vagyis például:

- ha a számla szerinti vásárlásának végösszege 256.728, - Ft, de abból az 1. mellékletben található termékek összege 156.728, - Ft, akkor visszafizetésre kerül a vásárlás összegéből, 156.728, - Ft,

- ha a vásárlásának végösszege meghaladja a 200.000, - Ft-ot (pl.: 416.142, - Ft) és az 1. számú mellékletben található termékek összege is meghaladja a 200.000, - Ft-ot (pl.: 316.142, - Ft) akkor a vásárlásból 200.000, - Ft kerül visszafizetésre.

A vásárlások összegéből, így a visszatérítés során számolt összegből levonásra kerülnek azon összegek, amelyeket Szervező visszafogadott és vételárukat – részben vagy egészben – megtérítette Játékos részére.

6. A 3 db nyertes kiválasztása sorsolással történik, az A-Plast Kft által biztosított 3 fős sorsolási bizottsága előtt. A nyertes Játékosok helyére 2 pótnyertes is kisorsolásra kerül.

7. A nyeremények átadása, ill. átvétele

A Játékban való részvétel hiányosságáért/hibájáért, az internetes rendszer lassúságáért, leállásáért a Szervező nem vállal felelősséget.

A Szervező a nyeremény átadásáig kizárhatja továbbá a Játékból azon Játékost, aki nem felel meg a részvételi feltételeknek, vagy a jelen Játékszabályzatban található bármely rendelkezést nem tartja be. A Szervező a nyertes Játékossokkal a sorsolást követő 3 munkanapon belül felveszi a kapcsolatot telefon és e-mail útján időpontot egyeztet vele a Nyeremény átutalásának érdekében. A nyertesekkel az átadásról fénykép készül, amely az alábbi címek valamelyikén történhet meg:

▪ 2142 Nagytarcsa, Naplás út 10.

▪ 4028 Debrecen, Nyugati utca 44.

▪ 2330 Dunaharaszti, Dózsa György út 21.

▪ 2120 Dunakeszi, Fő út 61

▪ 2030 Érd, Tárnoki út 97.

▪ 9024 Győr, Szent Imre út 128.

▪ 6000 Kecskemét, Munkácsy u. 19.

▪ 3532 Miskolc, Andrássy Gyula utca 3-5

▪ 7631 Pécs, Kincses út 1.

▪ 2085 Pilisvörösvár, Fő utca 1.

▪ 8000 Székesfehérvár, Berényi út 39.

Amennyiben a nyertes Játékos a megkeresésre 5 munkanapon belül nem válaszol, úgy a soron következő pótnyertes kerül a helyére. Abban az esetben, ha a megkeresésre az utolsó pótnyertes sem reagál, úgy új sorsolásra nem kerül sor, a Játék a Nyeremény átadása nélkül zárul.

8. Nyilatkozatok

Játékos a Játékban történő részvétellel kijelenti, hogy hozzájárul, hogy az általa Szervező részére átküldött fényképeket a Szervező térben, időben és felhasználás módjában korlátlanul felhasználja, különösen, de nem kizárólag az online és nyomtatott módon referenciaként törté-nő felhasználást is. Játékos tudomásul veszi, hogy nyertessége esetén a nyeremény átadásáról Szervező fényképet készít, melynek készítéséhez és internetes közzétételéhez a Játékban való részvétellel hozzájárul.

Játékos szavatolja, hogy abban az esetben, ha a fényképen természetes személy szerepel, úgy azon személy kizárólag ő vagyis a Játékos. Játékos kijelenti és szavatolja, hogy az általa Szervező részére elküldött fénykép nem sérti harmadik fél szerzői és/vagy személyiségi jogát, vagy egyéb jogát, jogos érdekét. Játékos kijelenti, hogy az általa szavatolt kijelentésekre vonatkozó-an harmadik felek részéről érkező igényekre helytállási kötelezettséget vállal. Játékos tudomásul veszi, hogy részvétele érvénytelennek minősül és a sorsoláson való részvételre nem jogosult, ha jelen Játékszabályzatban foglaltakat megszegi. Játékos hozzájárul, hogy – egy Játékossal előre egyeztetett időpontban – a megvásárolt termék(ek) felhasználásával elkészült/kivitelezett munkájáról Szervező saját fotósával fényképe-ket készítsen.

A Szervező a nyeremény átadásáig kizárhatja a Játékból azt a Játékost, aki számára a nyer-ményt azért nem lehet átadni, mert az általa megadott személyes adatok nem valósak, vagy tévesek, vagy a Játékos egyéb okból nem felel meg a Játékszabályzatban írt feltételeknek. A Játékos téves és/vagy valótlan adatszolgáltatásából eredően a Szervezőt felelősség nem terheli.

9. Adatvédelem

A Játék során végzett adatkezelésekkel kapcsolatos elérhetőségek:

Cégnév: A-Plast Kft.

Levelezési cím: 2142 Nagytarcsa, Naplás út 10.

E-mailcím: adatkezeles@aplast.hu

A Játékos a Játékban való részvétellel az általános adatvédelmi rendelet [(EU) 2016/679 európai parlamenti és tanácsi rendelet] 6. cikk (1) a) pontja alapján kifejezetten hozzájárulását adja ahhoz, hogy az alábbiakban felsorolt személyes adatait a Szervező a Játék lebonyolítása céljából (ideértve többek között a Játékos azonosítását, a Játékossal való kapcsolattartást és kommunikációt, az esetlegesen felmerülő adójogi és közterhekkel kapcsolatos kötelezettségek teljesítését is) és annak időtartamáig a jogszabályok rendelkezéseinek megfelelően kezelje, ide-értve azt is, hogy amennyiben a Játékos nyertesként kerül kisorsolásra, a Szervező az internetes honlapján a nyertes Játékos nevét, a nyerés tényét, valamint a nyeremény átvételekor készült fényképet nyilvánosságra hozza.

Kezelt személyes adatok:

- Természetes személyek esetén:

▪ név,

▪ e-mail cím,

▪ telefonszám,

▪ szállítólevél száma

▪ számla száma.

A nyertes Játékos személyes adatait az adózás rendjéről szóló 2017. évi CL. törvény 202.§-a alapján a Szervező a részükre kiszolgáltatott nyereményt terhelő adó megfizetését követő öt-dik adóév végéig őrzi meg.

Azon Játékosok személyes adatait, akik által beküldött fényképeket a Szervező a későbbiek során felhasználja a Szervező a Játék sorsolását követően a hozzájárulás visszavonásáig adminisztratív okokból megőrzi.

A Játékos a Játékban való részvételhez köteles a fentiekben megjelölt személyes adatokat megadni, ellenkező esetben nem tud részt venni a Játékban.

Direkt marketing:

Szervező tájékoztatja azon természetes személyként résztvevő Játékosokat, akik külön, kifejezetten hozzájárultak, hogy adataikat direkt marketing célra (ajánlatokról, promóciókról szóló, reklámcélú megkeresések, hírlevelek küldéséhez) felhasználva kezelje, hogy adataik ezen célból az alábbiaknak megfelelően kerülnek kezelésre:

- kezelt adatok köre: név, e-mail cím,

- adatkezelés időtartama: utolsó kapcsolatfelvételtől/vásárlástól számított 5 év;

- adatkezelés jogalapja: érintett hozzájárulása

Amennyiben Játékos Szervező direkt marketing hírlevél szolgáltatását nem kívánja igénybe venni, úgy az alábbi e-mail címen tudja jelezni Szervező részére:

adatkezeles@aplast.hu

A Játékos bármikor jogosult az adatkezeléssel kapcsolatban:

- hozzáférést kérni a személyes adataihoz (általánosságban úgy ismert, hogy: „a Játékos hozzáférési joga”). A Játékos jogosult a Szervező által kezelt személyes adatairól másolatot kapni és ellenőrizni, hogy az adatkezelést a Szervező jogszerűen végzi-e;

- a Szervező által kezelt személyes adatai helyesbítését kérni. A Játékos jogosult a hiányos vagy pontatlan személyes adatai helyesbítésére, habár ilyen esetben az újonnan átadott adat hitelességének ellenőrzése szükséges lehet;

- a Szervező által kezelt személyes adatai törlését kérni. Ez feljogosítja a Játékost arra, hogy a Szervező törölje személyes adatait, amennyiben nincsen megfelelő ok a további kezelésükre. A Játékos abban az esetben is jogosult kérni személyes adatai törlését, amennyiben sikerrel tiltakozott személyes adatai kezelése ellen (lást alább), amennyiben a Szervező az adatokat jogellenesen kezelte, vagy amennyiben a Szervező köteles személyes adatait törölni. A Szervező bizonyos esetekben jogosult megtagadni a törlési kérelem teljesítését, melyről a Játékos megfelelően tájékoztatásra kerül. Amennyiben a Játékos a nyereményjáték lebonyolítása során kéri a Játék lebonyolításához elengedhetetlenül szükséges adatai törlését, abban az esetben ezt a Szervező maradéktalanul teljesíti, de ennek eredményeképpen a Játékos kizárásra kerül a játékból, és esetleges nyereményre való jogosultságát is elveszti;

- személyes adatai kezelése ellen tiltakozni, ha az adatkezelés jogalapja a Szervező, vagy harmadik fél jogos érdeke, és a Játékos azért tiltakozik az adatkezelés ellen, mert úgy véli, hogy jogai, jogos érdekei, alapvető szabadságai elsőbbséget élveznek a Szervező vagy harmadik személy jogos érdekével szemben. A Játékos abban az esetben is tiltakozhat, ha személyes adatait a Szervező közvetlen üzletszerzés, piackutatás, vagy profilalkotás céljából kezeli;

- személyes adatai kezelésének korlátozását kérni, ha például a Szervező jogellenes adatkezelést folytat, és a Játékos nem szeretné, hogy az adatok törlésre kerüljenek, és inkább az adatok felhasználásának korlátozását kéri, vagy amikor a Játékos vitatja a Szervező által kezelt adatok pontosságát;

- a Szervező rendelkezésére bocsátott személyes adatai magának, vagy harmadik félnek való továbbítását kérni. A Játékos személyes adatait a Szervező részére vagy az általa választott harmadik fél részére tagolt, széles körben használt, géppel olvasható formátumban adja át. Fontos, hogy ez a jog csak a Játékos által a Szervező részére átadott adatokra vonatkozik;

- bármelyik adatkezeléshez adott hozzájárulását bármikor visszavonni, amikor a Játékos személyes adatainak kezelése a Játékos hozzájárulásán alapszik. Fontos, hogy a hozzájárulás visszavonása a hozzájárulás visszavonása előtt végzett adatkezelés jogszerűségét nem érinti. Amennyiben a Játékos a Játék lebonyolítása során vonja vissza a Játék lebonyolításához szükséges adatkezeléshez adott hozzájárulását, a Játékos kizárásra kerül a játékból, és esetleges nyereményre való jogosultságát is elveszti; és

- közvetlenül hatósághoz vagy bírósághoz fordulni jogellenes adatkezelés esetén. Amennyiben a Játékos úgy véli, hogy a Szervező jogellenes kezelte személyes adatait, a Szervező azt javasolja, hogy a Játékos a fenti elérhetőségek valamelyikén mindenképpen keresse meg a Szervező-t az ügy tisztázása és mielőbbi békés rendezése végett. Amennyiben ez nem vezetne eredményre, vagy a Játékos nem kívánna élni ezzel a lehetőséggel, akkor a Játékosnak joga van ahhoz, hogy

▪ panaszt tegyen a Nemzeti Adatvédelmi és Információszabadság Hatóságnál (NAIH; címe: 1125 Budapest, Szilágyi Erzsébet fasor 22/C.; weboldala: www.naih.hu), vagy másik, a Játékos szokásos tartózkodási helye, a munkahelye vagy a feltételezett jog-sértés helye szerint illetékes más adatvédelmi hatóságnál;

▪ egyedi ügyének elbírálása érdekében lakhelye szerint illetékes bírósághoz fordulhat, amely ügyben a bíróság soron kívüli eljárás keretében fog dönteni (illetékességkereső: <https://birosag.hu/birosag-kereso>).

10. Vegyes rendelkezések Szervező jogosult kizárni Játékból azt a Játékost, aki a Játékban tisztességtelen módon, a jelen szabályzatban foglalt feltételek és előírások megkerülésével próbál részt venni. Amennyiben a Játék során visszaélések, jelentős mértékű sportszerűtlen Játék gyanúja merül fel, amely visszaélésre adhat lehetőséget, a Szervező fenntartja a jogot, hogy a Játékot szüneteltesse vagy törölje. A Szervező kizárja a felelősségét az e-mailekkel kapcsolatosan a rajta kívülálló okokból törté-nő meghibásodásokért, nem megfelelő működéséért. A Szervező kizár minden felelősséget bármilyen kártérítési, kártalanítási igényért a Játékban való részvétellel és a Játékkal összefüggésben, továbbá a Játék vagy annak lebonyolítása eset-leges hibáiból, hiányosságaiból eredő vagy ahhoz kapcsolódó költségekért, károkért, veszteségekért. A Szervező nem vállal felelősséget azért, ha a Játék időtartama alatt a Játék vagy jelen szabályzat, illetve az azt tartalmazó weboldal technikai okokból időszakosan nem érhető el. A Szervező fenntartja a jelen Játékszabály módosításának jogát. A Szervező kizárja felelősségét a Játékkal kapcsolatosan a törvény által megengedett legszélesebb körben, beleértve bár-milyen kommunikációs anyagban esetlegesen előforduló tévedésre vonatkozóan is.

Nagytarcsa 2024. szeptember 1.

A-Plast Kft Szervező